# สกัด
สกัด หรือ สงัด  เป็นนักมวยไทยจากเกมสตรีทไฟท์เตอร์ และในภาพยนตร์ โดยในเกมภาคแรก ๆ สกัดได้รับบทบาทเป็นบอสหลักของเกม และมีบทบาทอีกครั้งในสตรีทไฟท์เตอร์ X เทคเคน  สกัดมีท่าไม้ตายคือ ไทเกอร์ช็อต, ไทเกอร์อัปเปอร์คัท และไทเกอร์นีครัช มีท่าซูเปอร์คอมโบคือ ไทเกอร์เจโนไซต์ และมีอุลตร้าคอมโบคือไทเกอร์ดิสทรัคชัน กับไทเกอร์แคนนอน ให้เสียงพากย์ในเวอร์ชันภาษาญี่ปุ่นโดยไดสุเกะ เอนโด และให้เสียงพากย์ในเวอร์ชันภาษาอังกฤษโดยไอแซค ซี.ซิงเกิลตัน จูเนียร์

สกัด มีศิษย์เอกคนหนึ่งนามว่า อาดอน ซึ่งเป็นนักมวยไทยเช่นกัน

 ประวัติตามท้องเรื่อง 
สกัด เป็นแชมป์มวยไทย ตั้งแต่วัยรุ่น โดยในการต่อสู้ป้องกันตำแหน่งครั้งหนึ่ง ได้ต่อสู้กับ โก ฮิบิกิ นักสู้จากฮ่องกง และจากการต่อสู้ในครั้งนั้น ได้ทำให้สกัดสูญเสียตาขวาไป ส่วนโกได้เสียชีวิตลง ลูกชายของโกซึ่งมีชื่อว่า แดน ฮิบิกิ จึงประกาศที่จะล้างแค้นแทนพ่อเกมแม็กออนไลน์. ฉบับที่ 586. อนิเมทกรุ๊ป. หน้า 16

ครั้งหนึ่งที่ ริว นักสู้คาราเต้จากญี่ปุ่น ได้ท้าต่อสู้กับสกัด แต่ได้พ่ายแพ้ไป ในช่วงที่สกัดได้ก้มลงไปพยุงริวขึ้นมา ริวที่ตกอยู่ในสภาวะจิตสังหาร ได้ทำร้ายสกัดขณะที่หมดสติ และได้สร้างรอยแผลเป็นขนาดใหญ่บริเวณหน้าอก และสกัดหมดสติไป สกัดได้ประกาศจะล้างแค้นต่อริว และได้เข้าร่วมองค์กรชาโดลู เพื่อตามตัวริว

ภายหลังจากที่ทราบว่า รอยแผลที่หน้าอกนั้นเกิดจากริวตกอยู่ในสภาวะจิตสังหาร ที่เรียกว่า "ซาตสึอิ โนะ ฮาโด" จึงทำให้รู้ถึงศัตรูที่แท้จริง คือความแค้น สกัดจึงถอนตัวออกจากชาโดลูในเวลาต่อมา

 การปรากฏตัว 
สกัด เป็นตัวละครที่ในภาพยนตร์ฮอลลีวูด โดยมีชื่อเต็มว่า วิคเตอร์ สกัด ซึ่งทางแคปคอมไม่ได้สร้างขึ้นและไม่ทราบมาก่อน นำแสดงโดยเวส สติวดี นอกจากนี้ สกัดยังเป็นตัวละครที่ปรากฏตัวในแอนิเมชันซีรีส์ สตรีทไฟท์เตอร์ เดอะมูฟวี, สตรีทไฟท์เตอร์ II V และสตรีทไฟท์เตอร์ซีโร ด้วยเช่นกัน

 แนวคิดและการออกแบบ 
ทางผู้ออกแบบเกมสตรีทไฟท์เตอร์ ได้เผยถึงการสร้างตัวละคร และฉากพระนอนจากจังหวัดอยุธยา เนื่องด้วยทีมงานพัฒนาเกมสมัยนั้น มีความชื่นชอบและหลงใหลในประเทศไทย โดยชื่อของสกัดยังมาจากชื่อนักมวยไทยที่มีตัวตนอยู่จริง คือ สกัด พรทวีThe Global-Thai Backbone. กองบรรณาธิการ. THE COMPANY. ปีที่ 14 ฉบับที่ 166. กันยายน 2554. เลิฟแอนด์ลิฟเพรส. หน้า 101

 การตอบรับ 
เว็บไซต์ไอจีเอ็นจัดอันดับให้สกัดอยู่ในอันดับที่สิบเอ็ดในรายการ "ท็อป 25 สตรีทไฟท์เตอร์คาแรคเตอร์" โดยให้ข้อสังเกตว่าเขาเป็นหนึ่งในเพียงไม่กี่ตัวละครจากสตรีทไฟท์เตอร์ภาคแรก และกล่าวเพิ่มเติมถึง ภาพลักษณ์ของผู้มีศีรษะโล้น, รอยแผลเป็นกลางหน้าอก และมีที่คาดตา สิ่งเหล่านี้ได้มารวมกันจนเป็นที่กล่าวขานในวงการเกมTop 25 Street Fighter Characters - Day III . IGN. Retrieved on 2008-08-15 เว็บไซต์เกมสปายยกให้สกัดเป็นหนึ่งใน "25 จอมศึกมหากาฬ" ในเกม โดยออกความเห็นถึงการปรากฏตัวStaff (2009-08-11). "25 Extremely Rough Brawlers". Gamespy. Retrieved 2009-08-13. เว็บไซต์เกมเดลีจัดให้เขาอยู่ในลำดับที่แปดของรายการ "ท็อป 20 สตรีทไฟท์เตอร์คาแรคเตอร์ออฟออลไทม์" ที่พวกเขาจัดขึ้น โดยนึกถึงบทบาทในฐานะบอสภาคแรกของซีรีส์และยกย่องในภาพลักษณ์ของสกัดTop 20 Street Fighter Characters of All Time . GameDaily. Retrieved on 2008-11-12 สกัดยังได้รับการจัดอันดับในลำดับที่ 22 ของรายการเบสท์คาแรคเตอร์ ปี ค.ศ. 1991 จากนิตยสารเกมเมสท์ ฉบับเดือนกุมภาพันธ์ ค.ศ. 1992 ในญี่ปุ่น"第5回ゲーメスト大賞" (in Japanese). GAMEST (68): 4.

สกัดนับเป็นตัวละครที่มีความแข็งแกร่งเป็นอย่างมาก ซึ่งมีเกมเมอร์ชาวญี่ปุ่นเลือกใช้ตัวละครดังกล่าวในการแข่งขันศึก "ไทยเกอร์อัปเปอร์คัท 2014" (Thaigeruppercut 2014) และสามารถเป็นฝ่ายชนะได้ในรอบแกรนด์ไฟนอลBonchan Faces RZR|Itabashi Zangief in Thaigeruppercut 2014’s Ultra Street Fighter IV Grand Finals